Her hedrer tyske EM-stjerner Auschwitz-ofrene
- Det er vår plikt og vårt ansvar å kommunisere ut til alle våre unge spillere, gang på gang, at antisemittisme, rasisme og fordommer ikke hører hjemme i vårt samfunn, sier talsmann Wolfgang Niersbach på vegne av delegasjonen.Det er bare en uke til første spark på ballen tas i EM i Polen og Ukraina. Flere landslag planlegger å avlegge konsentrasjonsleiren Auschwitz et besøk i løpet av den kommende uken, og i går tilbrakte tyskerne flere timer på stedet.Det var meldingen som den tyske delegasjonen ifølge nyhetsbyrået Reuters la igjen i gjesteboken i konsentrasjonsleiren. Auschwitz ble bygget i 1940, og ble holdt i drift som konsentrasjonsleir fram til 1945. Det har vist seg vanskelig å fastslå hvor mange som mistet livet i leiren gjennom disse årene, men historikere mener at dødstallet ligger mellom 1,2 og 1,6 millioner mennesker. Bildespesial:Se de tyske spillernes besøk i AuschwitzDe tyske landslagsstjernene og deres følge holdt en lav profil mens de beveget seg gjennom leiren i det polske duskregnet i går. På veien gjennom Auschwitz fikk de blant annet besøke gasskamrene og se brakkene hvor fangene tilbrakte nettene.I tillegg til å få en omvisning i hovedleiren i Auschwitz, fikk den tyske delegasjonen også se Birkenau.Den kommende uken skal blant annet også Nederland og England sine landslag besøke Auschwitz. De engelske spillerne forberedte seg på visitten før helgen, da de fikk besøk av to overlevende fra leiren. - Det var veldig inspirerende, sa kaptein Steven Gerrard i etterkant. Også landslagssjef Roy Hodgson hadde latt seg berøre - og så det samme skje med spillerne sine:
Kaptein Philipp Lahm, Miroslav Klose og Lukas Podolski var noen av landslagsspillerne som hedret ofrene fra Auschwitz i går.